Silvio Berlusconi (gebore 29 September 1936 in Milaan) is 'n Italiaanse politikus en entrepreneur. Hy het vier keer die amp van eerste minister beklee (1994−1995, 2001−2005, 2005−2006 en 2008−2011) en het daarnaas tydens 'n oorgangsfase ook as minister van buitelandse sake, ekonomie en finansies gedien. Vanaf 1994 tot 2013 was Berlusconi 'n lid van die Italiaanse parlement. Tussen Maart en November 2013 was hy lid van die Italiaanse Senaat. Berlusconi is die naamgewer vir die neologisme Berlusconisme - 'n omstrede politieke term waarmee joernaliste na 'n sekere vorm van populisme in 'n demokratiese stelsel verwys waarin die media - en juis nie politieke partye nie - 'n beslissende rol speel. Berlusconi is eienaar van die onderneming Fininvest, 'n houermaatskappy met belange in die media-, bank- en versekeringsbedryf. Met 'n fortuin, wat in 2018 op sowat VSA-$6,7 miljard beraam is, word Berlusconi onder die welvarendste Italianers gereken. Gian Enrico Rusconi: Die Mediendemokratie und ihre Grenzen - am Beispiel von Berlusconis Italien. In: bpb.de, 20 Augustus 2004. Besoek op 2 Mei 2019